**Tumaco** on kolumbialainen rannikkokunta, joka sijaitsee Kolumbian lounaisosassa, Nariñon departementissa. Se koostuu Tumacon, Viciosan ja El Morron saarista. Se rajoittuu lännessä Tyyneen valtamereen ja etelässä Ecuadoriin. Etäisyys Pastoon on 304 kilometriä. Tumacossa sijaitsee La Floridan lentokenttä. Alueen hallinnon virallisten laskelmien mukaan Tumacossa on 199 659 asukasta. Tumacossa useat elävät köyhyydessä. Alueella ei ole myöskään kunnollisia terveyspalveluja, hygieniahuoltoa tai liikenneväyliä. Koulutusmahdollisuudet ovat vähäiset. Sadat ihmiset ovat joutuneet lähtemään mailtaan käynnissä olevan konfliktin takia.

Historia
--------

Tumaco perustettiin 30.11.1640. Sen perusti jesuiitta Francisco Ruggi. Tumaco nimettiin alueella asuneen Tumapaes-heimon mukaan. Tumacon alue toimi espanjalaisjoukkojen tukikohtana. Merirosvot hyökkäsivät sinne usein. 1700-luvun lopulla Tumacossa kapinoitiin espanjalaisvaltaa vastaan. Tumaco sai kunnan oikeudet itsenäisessä Kolumbiassa presidentti Tomas Cipriano de Mosqueran aikana. Tsunamit ja vedenalaiset järistykset ovat ravistelleet Tumacoa useita kertoja. Sadat ihmiset saivat surmansa vuoden 1979 luonnononnettomuudessa. Huumekartellit, FARC-sissit ja puolisotilaalliset joukot tunkeutuivat Tumacoon 1990-luvulla. Turvallisuustilanne on heikentynyt Tumacossa merkittävästi 2010-luvulle tultaessa sissien ja puolisotilaallisten joukkojen taistellessa alueen hallinnasta. FARC on tehnyt useita iskuja Tumacossa. Tumacoa pidettiin vuonna 2014 Buenaventuran ohella Kolumbian väkivaltaisimpana paikkana. Iso-Britannia varoitti kansalaisiaan kesäkuussa 2016 matkustamasta Buenaventuraan ja Tumacoon.

Talous
------

Tumacon talous koostuu pääasiassa maanviljelystä. Siellä tuotetaan esimerkiksi kaakaota. Muita elinkeinoja ovat kalastus, metsätalous ja matkailu.

Matkailu
--------

Playa del Bajito.
Tumaco on ollut yksi perinteisiä matkailukohteita Kolumbiassa. Heikentynyt turvallisuustilanne vähensi turismia hetkeksi. Kolumbian hallituksen päätös lähettää joukkoja Tumacoon vuoden 2015 lopulla sai turistit palaamaan Tumacoon. Turistit vierailevat usein esimerkiksi Sanquiangan kansallispuistossa, Playa el Morrolla tai Playa Bocagrandella, joissa voi nauttia hiekkarannoista, luonnosta ja tutkia alueen eläimistöä.

Väestö
------

Tumacon väestöstä enemmistö on afrokolumbialaisia. Tumacossa asuu myös paljon alkuperäisväestöön kuuluvia.

Ilmasto
-------

Tumacossa vallitsee trooppinen ilmasto. Keskimääräinen lämpötila on 25-26 lämpöastetta. Kuivinakin kausina sataa paljon. Vuosittainen sademäärä on 2292 millimetriä.

Kulttuuri
---------

Tumacossa järjestetään vuosittain festivaalit, jolloin esitellään käsityö- ja ruokakulttuuria. Monet kalaruoat kuuluvat Tumacon erikoisuuksiin.

Tunnettuja tumacolaisia
-----------------------

Jalkapalloilija Léider Preciado ja miss Kolumbiaksi kruunattu ja Miss international -kauneuskilpailut voittanut Stella Márquez ovat kotoisin Tumacosta.

Lähteet
-------

1. ↑  Presentación ¡BIENVENIDOS! Al Sitio Web del Municipio de Tumaco en Nariño *tumaco-nariño.gov.co*.  Arkistoitu 21.4.2017. Viitattu 4.6.2016.
2. ↑  Rosser, Emma: Citizens of southwest Colombia port city trapped as FARC ups offensive *Colombia Reports*.  27.5.2015. Viitattu 4.6.2016.
3. ↑  Son 220 las personas desplazadas en Tumaco por combates entre guerrilla y Bacrim *Blu Radio*.  2.3.2016. Viitattu 4.6.2016.
4. ↑  Nuestro Municipio *tumaco-nariño.com.co*. Viitattu 4.6.2016. [vanhentunut linkki]
5. ↑  Parra, Edison: MAREMOTO ACECHA A TUMACO *El Tiempo*.  29.7.2001. Viitattu 4.6.2016.
6. ↑  Caputo, Lorraine; Newton, Paula & McColl, Richard: *VIVA Travel Guides Colombia*, s. 163. Viva Publishing Network, 2008. ISBN 9780979126444. Teoksen verkkoversio.
7. ↑  Alcaldía Municipal de Tumaco Plan de Ordenamiento Territorial 2008 - 2019 *POT-TUMACO*. Viitattu 4.6.2016. [vanhentunut linkki]
8. ↑  La guerra del Pacífico *Semana*.  11.3.2002. Viitattu 4.6.2016.
9. ↑  Las Farc atacan Tumaco, Nariño *El Espectador*.  4.6.2015. Viitattu 4.6.2016.
10. ↑  La crisis de Buenaventura la vive todo el Pacífico *Fundación Ideas Para la Paz (FIP)*.  21.5.2014. Viitattu 4.6.2016.
11. ↑  Foreign travel advice Colombia *gov.uk*. Viitattu 4.6.2016.
12. ↑  Nuestro Municipio *tumaco-nariño.gov.co*. Viitattu 4.6.2016. [vanhentunut linkki]
13. ↑  Volvieron los turistas a Tumaco, gracias a la seguridad de la Fuerza Pública *Caracol*.  31.12.2015. Viitattu 4.6.2016.
14. ↑  Caputo, Lorraine; Newton, Paula & McColl, Richard: *VIVA Travel Guides Colombia*, s. 165. Viva Publishing Network, 2008. ISBN 9780979126444. Teoksen verkkoversio.
15. ↑  Políticas públicas para el avance de la población afrocolombiana: revisión y análisis *PNUD*.  Arkistoitu 24.8.2015. Viitattu 4.6.2016.
16. ↑  Climate:Tumaco *climate-data.org*. Viitattu 4.6.2016.
17. ↑  Tumaco se prepara para festival gastronómico y artesanal en la semana mayor *RCN Radio*.  5.3.2016. Viitattu 4.6.2016.

Aiheesta muualla
----------------

* Kuvia tai muita tiedostoja aiheesta **Tumaco** Wikimedia Commonsissa